ДОМ ЗДРАВЉА „ВЕЉКО ВЛАХОВИЋ“

Број: 537/2020

Дана: 13.02.2020. године

ВРБАС

На основу члана 114. став 1. и члана 175. став 1. 2. и 3. Закона о здравственој заштити („Службени гласник РС“ бр. 25/2019), члана 192. став 1. Закона о раду („Службени гласник РС“ бр. 24/2005; 61/2005; 54/2009; 32/2013; 75/2014; 13/2017 - одлука УС; 113/2017 и 95/2018 - аутентично тумачење), члана 19. Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године, Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године и члана 23. Статута Дома здравља „Вељко Влаховић“ Врбас, директор Дома здравља „Вељко Влаховић“ Врбас доноси следеће:

**Р Е Ш Е Њ Е**

**О ОДОБРАВАЊУ СПЕЦИЈАЛИЗАЦИЈЕ**

 **ИЗ ОПШТЕ МЕДИЦИНЕ**

**1.ДР ФОТИНИ ГАВРИЋ ЈОВАНОВИЋ**, доктору медицине **ОДОБРАВА СЕ** специјализација из **ОПШТЕ МЕДИЦИНЕ.**

2.Именована отпочиње специјалистички стаж из опште медицине након добијања сагласности на ово решење од стране Министарства здравља даном уписа на факултет и исти ће се обављати у складу са одредбама Правилника о специјализацијама и ужим специјализацијама Дома здравља „Вељко Влаховић“ Врбас.

3.Међусобна права и обавезе између доктора медицине на специјализацији и Дома здравља „Вељко Влаховић“ Врбас регулисаће се посебним уговором у складу са законом и подзаконским актима.

4.Oдлуку објавити на интернет страници и огласној табли Дома здравља „Вељко Влаховић“ Врбас.

**О б р а з л о ж е њ е**

Директор Дома здравља „Вељко Влаховић“ Врбас је расписао интерни оглас бр. 168/2020 од 23.01.2020. године за пријаву кандидата за специјализације. Интерни оглас је био расписан у периоду од 23.01.2020. до 31.01.2020. године и објављен на интернет страници и огласној табли Дома здравља „Вељко Влаховић“ Врбас. У огласу су били садржани критеријуми за избор кандидата за специјализацију утврђени Правилником о специјализацијама и ужим специјализацијама запослених Дома здравља „Вељко Влаховић“ Врбас бр.1414 од 10.09.2013. године и бр. 161/2020 од 22.01.2020. године.

Стручни савет Дома здравља је на седници одржаној дана 22.01.2020. године донео Предлог Плана образовања и стручног усавршавања запослених у Дому здравља „Вељко Влаховић“ Врбас за 2020. годину и потврдио критеријуме за избор кандидата по расписаном огласу. Као критеријуми за избор кандидата по огласу су утврђени: године радног стажа, просечна оцена за време студирања и резултати рада на основу оцена директора, а по претходно прибављеном мишљењу непосредног руководиоца.

Приликом доношења Плана образовања и стручног усавршавања запослених у Дому здравља „Вељко Влаховић“ Врбас за 2020 годину и расписивања интерног огласа за пријаву кандидата на специјализацију посебно се водило рачуна о специјалистичкој и старосној структури запослених.

С обзиром на то да у Служби за здравствену заштиту сада на неодређено време ради мање лекара него што је то нормативима предвиђено, затим мали број специјалиста у служби ( 9 специјалиста опште медицине и 2 специјалиста медицине рада), и изразито неповољну старосну структуру специјалистичког кадра (2 специјалиста има преко 62 године живота, 1 специјалиста 61 годину живота односно 1 специјалиста има 59 година живота), као и дужину трајања специјализације и потребу за благовременим занављањем специјалистичког кадра у складу са Плана образовања и стручног усавршавања запослених у Дому здравља „Вељко Влаховић“ Врбас за 2020. годину бр. 162/2020 од 22.01.2020. године донета је одлука о неопходности упућивања једног лекара на специјализацију из опште медицине.

Имајући у виду све напред наведено на Предлог Стручног савета Дома здравља „Вељко Влаховић“ Врбас директор је донео одлуку да се распише интерни оглас за пријаву кандидата за једну специјализацију из опште медицине.

Кандидати који су поднели пијаве на интерни конкурс за специјализацију из опште медицине:

|  |  |  |  |  |
| --- | --- | --- | --- | --- |
| Р.бр. | Име и презиме кандидата |  број пријаве | датум подношења пријаве | Назив специјализације за коју је поднета пријава |
| 1. | Дарјана Јелача | 338/2020 | 29.01.2020. | Специјализација из опште медицине |
| 2. | Фотина Гаврић Јовановић | 352/2020 | 30.01.2020. | Специјализација из опште медицине |
| 3. | Светлана Росић | 360/2020 | 30.01.2020. | Специјализација из опште медицине |
| 4. | Душанка Кукић | 388/2020 | 31.01.2020. | Специјализација из опште медицине |

Стручни савет Дома здравља „Вељко Влаховић“ је у складу са чланом 175. став 1. Закона о здравственој заштити („Службени гласник РС“ бр. 25/2019) размотрио све пријаве кандидата, те је имајући у виду критеријуме које је унапред утврдио, утврдио ранг листу пријављених кандидата како следи:

|  |  |  |  |  |  |  |  |
| --- | --- | --- | --- | --- | --- | --- | --- |
| Р.б. | Име и презиме кандидата |  број пријаве | датум подношења пријаве |  године радног стажа | просечна оцена за време студирања | оцена директора | укупно бодова |
| **1.** | **Фотина Гаврић Јовановић** | **352/2020** | **30.01.2020.** | **26 бодова** | **10 бодова** | **20 бодова** | **56 бодова** |
| 2. | Светлана Росић | 360/2020 | 30.01.2020. | 26 бодова | 5 бодова | 20 бодова | 51 бод |
| 3. | Душанка Кукић | 388/2020 | 31.01.2020. | 18 бодова | 10 бодова | 20 бодова | 48 бодова |
| 3. | Дарјана Јелача | 338/2020 | 29.01.2020. | 8 бодова | 10 бодова | 20 бодова | 38 бодова |

Директор Дома здравља „Вељко Влаховић“ Врбас је у складу са чланом 175. став 1. Закона о здравственој заштити („Службени гласник РС“ бр. 25/2019)размотрио све пријаве кандидата, утврђену ранг листу кандидата и предлог кандидата од стране Стручног савета Дома здравља „Вељко Влаховић“ Врбас.

Имајућу у виду напред наведено, као и да се бира један кандидат за специјализацију из ОПШТЕ МЕДИЦИНЕ директор Дома здравља „Вељко Влаховић“ Врбас је донео решење да се **ДР ФОТИНИ ГАВРИЋ ЈОВАНОВИЋ** доктору медицине као првопласираној на ранг листи кандидата за специјализацију из опште медицине **ОДОБРИ** специјализација из **ОПШТЕ МЕДИЦИНЕ.**

Приликом одлучивања о одобравању специјализације директор Дома здравља „Вељко Влаховић“ Врбас је утврдио:

1. да **др Фотина Гаврић Јовановић** , доктор медицине из Новог Сада, испуњава услове из члана 174. Закона о здравственој заштити („Службени гласник РС“ бр. 25/2019) што доказује дипломом Медицинског факултета у Новом Саду бр. 8125/4991 од 28.05.2004. године, чиме је стекла звање доктора медицине и уверењем Министарства здравља бр. 01-153-121/05 од 25.03.2005. године о положеном стручном испиту;

2. да је у радном односу на неодређено време у овој здравственој установи од 01.04.2008. године;

3. да је прва на ранг листи утврђеној у складу са критеријумима објављеним у интерном огласу, а на основу утврђених критеријума из Правилника о специјализацијама и ужим специјализацијама запослених у Дому здравља „Вељко Влаховић“ Врбас бр. 1414 од 10.09.2013. године и 161/2020 од 22.01.2020. године;

4. да је Институт за јавно здравље Војводине дао позитивно мишљење о одобреној специјализацији бр.06-50/7-5 од 12.02.2020. године.

 На основу напред наведеног донета је одлука као у диспозитиву.

УПУТСТВО О ПРАВНОМ СРЕДСТВУ

Против овог решења може се изјавити жалба Управном одбору Дома здравља „Вељко Влаховић“ Врбас у року од 15 дана од дана када је запослени обавештен о решењу. Жалба се предаје овом Дому здравља непосредно у писарници, писмено или усмено на записник, или шаље препоручено путем поште, без плаћања таксе.

Решење Управног одбора коначно је у управном поступку и против њега се може покренути управни спор.

Напомена:

Сваки учесник интерног огласа- конкурса има право увида у пријаву кандидата и другу документацију у вези спроведеног поступка по објављеном огласу и исту може разгледати у Одељењу за правне послове Дома здравља „Вељко Влаховић“ Врбас.

Доставити:

1.др Фотини Гаврић Јовановић;

2.учесницима интерног конкурса;

3.Министарству здравља РС;

4.Медицинском факултету;

5.Одељењу за правне и кадровске послове;

6.Архиви.

 ДИРЕКТОР

 др Јасмина Асси

 специјалиста ургентне медицине